ముంబై: క్రికెట్ దిగ్గజం సచిన్ టెండూల్కర్ అంతర్జాతీయ క్రికెట్ చరిత్రలోనే 100 సెంచరీలు చేసిన ఏకైక ఆటగాడు. అయితే ఈ రికార్డును తాను స్వయంగా తిరగరాసేందుకు సచిన్ ప్రయత్నిస్తున్నారు. తన జీవితకాలంలో మరో ‘డ్రీమ్ సెంచరీ’ చేయాలనే కోరిక ఉన్నట్లు సచిన్ తాజాగా ఓ ఆంగ్ల పత్రికకు ఇచ్చిన ఇంటర్వ్యూలో వెల్లడించారు. ఇటీవల రాజ్యసభలో తొలిసారి ప్రసంగించేందుకు ప్రయత్నించిన సచిన్కు నిరాశే ఎదురైంది. ప్రతిపక్ష నేతల నిరసనల మధ్య సచిన్ ప్రసంగం పూర్తికాకుండా సభ వాయిదాపడింది. దీంతో సచిన్ తన మనసులోని మాటను ఫేస్బుక్లో ఓ వీడియో ద్వారా తెలియజేశారు. వీడియోలో సచిన్ భారత్ క్రీడలు ప్రేమించే దేశంగా మాత్రమే కాదు.. క్రీడలు ఆడే దేశంగా ఎదగాలని ఆకాంక్షిస్తున్నట్లు తెలిపారు.ఈ మేరకు డిసెంబర్ 21న ‘అన్ఫర్గెటబుల్ స్పోర్ట్స్ హీరోస్ అండ్ లెజెండ్స్ ఆఫ్ ఇండియా’ అనే ఓ పుస్తకాన్ని సచిన్ ఉప రాష్ట్రపతి, కేంద్ర మానవవనరుల, క్రీడా మంత్రిత్వశాఖకు అంజేశారు. ఇందులో భారత క్రీడా దిగ్గజాలు ధ్యాన్ చంద్, మిల్కా సింగ్, ప్రకాశ్ పదుకొనే, అజిత్ వాడేకర్, పీకే బెనర్జీ, మేరీ కోమ్ తదితరుల వివరాలను పొందుపరిచారు. వచ్చే ఏడాదితో ఏప్రిల్ 28తో తన రాజ్యసభ సభ్యత్వం ముగిసిన తర్వాత దేశ వ్యాప్తంగా అన్ని స్కూల్లలో క్రీడలను తప్పనిసరి సబ్జెక్ట్గా చేర్చేందుకు కృషి చేస్తానని సచిన్ అన్నారు. ఈ విషయంపై మానవవనరుల, క్రీడా మంత్రిత్వ శాఖ ఇప్పటికే పనులు మొదలుపెట్టిందని, అన్ని స్కూల్లలో ఫిజిక్స్, హిస్టరీ, మ్యాథ్స్తో సమానంగా క్రీడలు ఉండాలనేది తన కల అని సచిన్ పేర్కొన్నారు. ‘‘ఒకప్పటి నా ఫ్యాన్స్ ఈపాటికి తల్లిదండ్రులై ఉంటారు. ఒకవేళ వాళ్లు మన గొప్ప క్రీడాకారుల నుంచి స్పూర్తిపొందితే తమ పిల్లలకు క్రీడాల్లోనూ ప్రాధాన్యత ఇస్తారు. అది ఒక విధంగా మరో సెంచరీ చేయడమే.. అదే నా కల.’’ అని సచిన్ అన్నారు.
mumbai: cricket diggajam sachin tendoolkar antarjaatiiya cricket charitralone 100 senchareelu chesina ekaika aatagaadu. ayithe ee rikaardunu taanu swayamgaa tiragaraasenduku sachin prayatnistunnaaru. tana jeevitakaalamlo maro ‘dream senchary’ cheyalane korika unnatlu sachin taajaagaa oo aangla patrikaku ichina interviewlo velladinchaaru. iteevala rajyasabhalo tolisari prasanginchenduku prayatninchina sachinku nirashe eduraindi. pratipaksha nethala nirasanala madhya sachin prasangam puurtikaakundaa sabha vaayidaapadindi. deentho sachin tana manasuloni maatanu fasebuklo oo veedio dwara teliyajesaaru. veediyolo sachin bharat kreedalu preminche desangaa matrame kaadu.. kreedalu audae desangaa edagaalani aakaankshistunnatlu telipaaru.ee meraku dissember 21na ‘unfergatable sports heros and legends af india’ ane oo pustakaanni sachin upa rashtrapati, kendra maanavavanarula, creeda mantritvasaakhaku anjesaru. indulo bhaarata creeda diggajaalu dhyan chand, milka sing, prakash padukone, ajit vadekar, peeke benerji, mary kom taditarula vivaraalanu ponduparichaaru. vache edaadito epril 28thoo tana rajyasabha sabhyatvam mugisina tarvaata desha vyaaptamgaa anni schoollalo kreedalanu tappanisari subjectga cherchenduku krushi chestaanani sachin annaru. ee vishayampai maanavavanarula, creeda mantritva saakha ippatike panulu modalupettindani, anni schoollalo fizics, histery, mathsto samaanamgaa kreedalu undalanedi tana kala ani sachin perkonnaru. ‘‘okappati naa fances eepaatiki tallidandrulai untaaru. okavela vaallu mana goppa kreedaakaarula nunchi spoortipondite tama pillalaku creedaalloonuu praadhaanyata istaaru. adhi oka vidhamgaa maro senchary cheyadame.. adhe naa kala.’’ ani sachin annaru.